text: সিলেট নগরীর ৪নং ওয়ার্ডে সিসি ক্যামেরা বসাচ্ছেন কয়েস লোদী | Nobobarta সিলেট নগরীর ৪নং ওয়ার্ডে সিসি ক্যামেরা বসাচ্ছেন কয়েস লোদী | Nobobarta
  সিলেট নগরীর ৪নং ওয়ার্ডে সিসি ক্যামেরা বসাচ্ছেন কয়েস লোদী
  আপডেট : মঙ্গলবার, ২৪ নভেম্বর, ২০১৫
  প্রকাশঃ শহীদুর রহমান জুয়েল, সিলেট ব্যুরো #
  সিলেট নগরীর ৪নং ওয়ার্ডকে সিসি ক্যামেরার আওতায় আনার উদ্যোগ নেয়া হয়েছে। সিলেট সিটি কর্পোরেশনের প্যানেল মেয়র রেজাউল হাসান কয়েস লোদী এ উদ্যোগ নিয়েছেন। এ লক্ষ্যে মঙ্গলবার থেকেই এ সিসি ক্যামেরা প্রতিস্থাপনের কাজ শুরু হয়। হাউজিং এস্টেট ইয়ুথ এসোসিয়েশন-এর উদ্যোগে এলাকার আইন শৃংখলা বিষয়ে মতবিনিময়কালে প্রধান অতিথির বক্তব্যে তিনি এ ঘোষণা দেন।
  কয়েস লোদী জানান, প্রাথমিক অবস্থায় ৪নং ওয়ার্ডের বৃহত্তম শিক্ষা প্রতিষ্ঠান আম্বরখানা গার্লস স্কুল এন্ড কলেজ সংলগ্ন এলাকা ফরিদবাগ, দর্শন দেউড়ী, শুভেচ্ছা, হাউজিং এস্টেটে এ সিসি ক্যামেরা প্রতিস্থাপন হবে। পর্যায়ক্রমে সমগ্র ওয়ার্ডে সিসি ক্যামেরা প্রতিস্থাপনের কাজ শেষ হবে। এলাকার নিরাপত্তা ও শান্তি শৃংখলা রক্ষার লক্ষ্যে সিসি ক্যামেরা প্রতিস্থাপনের কার্যক্রমে তিনি এলাকার বিত্তবানসহ সকল মহলের সহযোগিতা কামনা করেন।
  হাউজিং এস্টেট ইয়ুথ এসোসিয়েশন-এর সভাপতি ওমর মাহবুবের সভাপতিত্বে ও এসোসিয়েশনের সাংগঠনিক সম্পাদক মোঃ জাবেল চৌধুরীর পরিচালনায় অনুষ্ঠিত সভায় বক্তব্য রাখেন বিশিষ্ট মুরুব্বী ও সমাজসেবী কয়সর রশিদ চৌধুরী, জাতীয় মানবাধিকার সোসাইটি সিলেট মহানগর কমিটির সভাপতি জসিম উদ্দিন বাদল, ডা. আব্দুর রকিব, সোনালী স্বপ্ন বাংলাদেশ-এর ভাইস চেয়ারম্যান আশরাফ গাজী, বিশিষ্ট সমাজসেবী ছাম্মাক রেজা তাকিম, সমাজসেবী শাহীন খান, ব্যবসায়ী মুকিত উদ্দিন আহমদ, এসোসিয়েশনের সাধারণ সম্পাদক সালাউদ্দিন শাকের, সহ সাধারণ সম্পাদক কাদির আহমদ কানন, মোঃ নওফেল চৌধুরী, মাজেদুল ইসলাম, শাওন আহমদ, জাহিদ হাসান পাবেল, আলভী আহমদ চৌধুরী, নাবিল আহমদ, ফাহাদ আহমদ, শাওন আহমদ, মইনুল ইসলাম, সাদমান আহমদ, মোঃ তৌহিদ আহমদ, তুষার আহমদ, ফেরদৌস আহমদ, আহমদ মাকিন, তাহমিদ আহমদ, জামিল আহমদ, জান্নাত আহমদ, সুমন আহমদ, শাহী আহমদ অয়ন প্রমুখ।